Enna Makleina

Enna Šarlote Makleina (Anne Charlotte McClain; dzimusi ) ir ASV inženiere, ASV Armijas pulkvede, helikoptera pilote, NASA astronaute.

2002. gadā Enna Makleina Savienoto Valstu Militārajā akadēmijā ieguva bakalaura grādu mehānikas inženierijā.
2004. gadā Bātas Universitātē viņa ieguva maģistra grādu aerokosmiskajā inženierijā.
2005. gadā Bristoles Universitātē Makleina ieguva maģistra grādu starptautiskajā drošībā.

2002. gadā viņa kļuva par ASV Armijas virsnieku. Enna Makleina ieguva helikoptera Bell OH-58 Kiowa pilota kvalifikāciju. No 2006. gada jūlija viņa 15 mēnešus viņa piedalījās Irākas karā, veicot 216 kaujas lidojumus. 
2007. gadā Makleina tika pārcelta uz Havaju salām, kur bija eskadriļas izlūkošanas virsniece.
No 2009. gada jūnija līdz 2010. gada maijam Fortrokerā Alabamas štatā viņa izgāja helikoptera Bell OH-58 Kiowa pilotu instruktoru kursus. Pēc tam līdz 2011. gada augustam viņa nodaļas komandiere 14. aviācijas pulkā Fortrokerā. 
2013. gada jūnijā Makleina pabeidza ASV Jūras kara flotes izmēģinātājpilotu skolu.

2008. gadā Enna Makleina pieteicās NASA astronautu 20. grupu iesaukumam, bet netika uzaicināta uz pārbaudēm. Viņa pieteicās arī nākamajā iesaukumā, un 2013. gada 17. jūnijā tika uzņemta astronautu grupā. 2015. gadā viņa pabeidza astronautu vispārējo sagatavošanas kursu.

Ennas Makleinas pirmais kosmiskais lidojums sākās 2018. gada decembrī, ar kosmosa kuģi Sojuz MS-11 dodoties uz Starptautisko kosmosa staciju. Viņa bija 57. ekspedīcijas, 58. ekspedīcijas un 59. ekspedīcijas lidojuma inženieris. Uz zemes atgriezās 2019. gada jūnijā.

Otro reizi kosmosā Makleina devās 2025. gada 14. martā, esot kosmosa kuģa SpaceX Crew-10 komandierei. Viņa bija Starptautiskās kosmosa stacijas (SKS) 72. un 73. ekspedīcijas lidojuma inženiere. Uz zemes atgriezās 9. augustā.

 Kosmisko lidojumu kopsavilkums 
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes Sojuz MS-11   Oļegs Konoņenko, Davids Senžaks Lidojuma inženieris 203 d 15 h 16 min SKS-57, SKS-58, SKS-59 SpaceX Crew-10   Nikola EiersaTakuja OnišiKirils Peskovs Kosmosa kuģa komandiere 147 d 16 h 29 min SKS-72, SKS-73

 Iziešanas atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība SKS-59 Quest Enna MakleinaTailers Heigs  12:01 18:40 6 h 39 min Uz Integrētās kopnes struktūras uzstādītas adaptera plates. Gatavojoties Cygnus NG-11 sagaidīšanai aprīlī, no Unity moduļa noņemtas un sakravātas nevajadzīgās lietas: remonta instrumenti un saules bateriju pārklāju drošības sasaistes. SKS-59 Quest Enna MakleinaDavids Senžaks  11:31 18:00 6 h 30 min Uzstādīti rezerves elektrības kabelis Canadarm2 barošanai. Uz Columbus uzstādīti spraišļi, pie kuriem vēlāk piestiprinās ārējo platformu. Tika noņemta adaptera plate un no jauna uzstādītas vecās akumulatoru baterijas kā rezerve, lai varētu nomainīt bojāto akumulatoru, kas nestrādāja pēc nesenās uzstādīšanas. SKS-73 Quest Enna MakleinaNikola Eiersa  13:05 18:49 5 h 44 min Kosmonautes pārvietoja sakaru antenu, uzstādīja montāžas kronšteinu izvelkamajam saules bateriju panelim Roll Out Solar Array, uzstādīja adaptera kabeli, lai nodrošinātu barošanu no P6 kopnes uz Krievijas segmentu, un izņēma skrūves no mikrometeoroīdu pārsega.

 Ārējās saites 

 Anne C. McClain (Lt Col, U.S. Army) NASA Astronaut NASA
 Энн Шарлотт Макклейн astronaut.ru

Kategorija:ASV astronauti
Kategorija:NASA astronauti
Kategorija:Kosmonautes
Kategorija:Vašingtonas štatā dzimušie